รัฐบาลไทย-ข่าวทำเนียบรัฐบาล-สป.อว. ร่วมกับ MTEC โชว์ผลงานการพัฒนา COBOT หุ่นยนต์ที่ทำงานร่วมกับมนุษย์ได้อย่างปลอดภัย
วันพุธที่ 21 สิงหาคม 2562
สป.อว. ร่วมกับ MTEC โชว์ผลงานการพัฒนา COBOT หุ่นยนต์ที่ทํางานร่วมกับมนุษย์ได้อย่างปลอดภัย
สป.อว. ร่วมกับ MTEC แถลงผลงานความสําเร็จการพัฒนา COBOT หุ่นยนต์ที่ถูกพัฒนาให้ทํางานร่วมกับมนุษย์ได้ สามารถสั่งการผ่านระบบเสียง และหยุดทํางานได้ทันทีที่เกิดแรงสัมผัสจากบุคคล ทําให้เกิดความปลอดภัยในการทํางานร่วมกัน พร้อมการเสวนาหัวข้อ Tech 4 Gens
เมื่อเวลา 09.00 น. (21 สิงหาคม 2562) กระทรวงการอุดมศึกษา วิทยาศาสตร์ วิจัยและนวัตกรรม (อว.)แถลงผลงานความสําเร็จการพัฒนาCOBOT และการเสวนาหัวข้อ Tech 4 Gensโดย สํานักส่งเสริมและถ่ายทอดเทคโนโลยี สํานักงานปลัดกระทรวงฯ (สป.อว.) ร่วมกับ ศูนย์เทคโนโลยีโลหะและวัสดุแห่งชาติ (MTEC) สํานักงานพัฒนาวิทยาศาสตร์และเทคโนโลยีแห่งชาติ (สวทช.) เพื่อนําเสนอผลงานการยกระดับเทคโนโลยี COBOT หรือ collaborative robot หุ่นยนต์ที่ถูกพัฒนาให้ทํางานร่วมกับมนุษย์ได้ สามารถสั่งการผ่านระบบเสียง และหยุดทํางานได้ทันทีที่เกิดแรงสัมผัสจากบุคคล ทําให้เกิดความปลอดภัยในการทํางานร่วมกัน ในการนี้ นางวนิดา บุญนาคค้า ผู้อํานวยการสํานักส่งเสริมและถ่ายทอดเทคโนโลยี ได้กล่าวเปิดงานฯ และแถลงผลงานความสําเร็จ COBOT ร่วมกับ นายธนาภรณ์ โกราษฎร์ หัวหน้าทีมวิจัยงานพัฒนาเครื่องจักร MTEC และ ดร.จอมขวัญ มั่นแน่ หัวหน้าทีมพัฒนางานวิจัย COBOT นักวิจัย MTEC พร้อมกันนี้ ยังมีเวทีเสวนา Tech 4 Gens จากผู้ทรงคุณวุฒิในสายงานเทคโนโลยี ทั้ง 4 Gens นําโดย นายเขมรัฐ โชคมั่งมี, ผศ.ดร.รัชนี กุลยานนท์, ดร.จอมขวัญ มั่นแน่ และดร.ศราวุธ เลิศพลังสันติ มาร่วมถ่ายทอดองค์ความรู้และประสบการณ์ในสายงานเทคโนโลยีหุ่นยนต์ ระบบอัตโนมัติ และการสร้างสรรค์สิ่งประดิษฐ์ ให้แก่ผู้เข้าร่วมงานฯ ณ ห้องกมลทิพย์ 3 โรงแรม เดอะ สุโกศล กรุงเทพฯ
นางวนิดา บุญนาคค้า ผู้อํานวยการสํานักส่งเสริมและถ่ายทอดเทคโนโลยีกล่าวว่า “ความร่วมมือในการพัฒนาโครงการด้านวิศวกรรม ของสํานักปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.) เราสนับสนุนการพัฒนาการสร้างเครื่องจักร อุปกรณ์ เครื่องมือ โดยฝีมือคนไทย ร่วมกับผู้ประกอบการที่มีความต้องการจะนําเอาเทคโนโลยีที่พัฒนาไปใช้ประโยชน์ ภายใต้โครงการที่ชื่อว่า โครงการพัฒนาสร้างเครื่องจักรด้วยกระบวนการวิศวกรรมเพื่อการสร้างสรรค์คุณค่า ซึ่ง COBOT เป็นอีก 1 ความสําเร็จของการพัฒนา ที่วันนี้เราได้นํามาแถลงฯกัน”
สําหรับCOBOTหรือ collaborative robot เป็นหุ่นยนต์ที่มีระบบการทํางานที่ฉลาด สามารถหน่วงหรือหยุดได้ทันทีที่เกิดแรงสัมผัสจากบุคคล ในรูปแบบที่สร้างความปลอดภัยให้กับการทํางานในพื้นที่ร่วมกับมนุษย์ และน่าสนใจที่งานวิจัยและพัฒนา COBOT สามารถนําไปต่อยอดสู่การประยุกต์ใช้งานได้อยากหลากหลาย ทั้งในด้านอุตสาหกรรม การดูแลผู้ป่วย หรือเพื่อการสันทนาการ
ในส่วนของเวทีเสวนา Tech 4 Gens นั้น เหล่าผู้ทรงคุณวุฒิทั้ง 4 Gens ได้นําเอาองค์ความรู้มาถ่ายทอดและแลกเปลี่ยนข้อคิดเห็นของแต่ละช่วงวัยเกี่ยวกับเรื่องของเทคโนโลยีที่ก้าวกระโดดในปัจจุบัน รวมถึงอัพเดทเทคโนโลยีที่กําลังจะเข้ามาอย่างรวดเร็ว
วิทยากรนายเขมรัฐ โชคมั่งมี หัวหน้าศูนย์Digital Innovation Technology Center บจก. พีทีที ดิจิตอล โซลูชั่น“ผมอยู่มาตั้งแต่ยุค 2.0 ในช่วงนั้นอุตสาหกรรมกําลังมาแรง ไม่นานก็เริ่มมีคอมพิวเตอร์มาควบคุมเข้าสู่ยุค 3.0 พอมาถึงยุค 4.0 ในวันนี้ทุกคนต้องสนใจ เทคโนโลยีเข้ามาอยู่ในทุกส่วนของชีวิตประจําวัน รวมไปถึงธุรกิจ คนจึงต้องมาเสริมทักษะเพื่อให้ก้าวทันโลก”
วิทยากรผศ.ดร.รัชนี กุลยานนท์ ผู้อํานวยการ สํานักบริหารงานวิจัยและนวัตกรรม“พอเทคโนโลยีเปลี่ยนอย่างรวดเร็ว รุ่น Baby Boomer เวลาที่มีเทคโนโลยีใหม่ๆเข้ามา กว่าเราจะเรียนรู้เรื่องต้องมานั่งเปิดคู่มือ ในขณะที่เด็กรุ่นใหม่สิ่งแวดล้อมถูกล้อมรอบไปด้วยเทคโนโลยี ทําให้เมื่อมีสิ่งใหม่ๆเข้ามาเขาจะสามารถใช้ได้เลย เพราะงั้นจะทํายังไงให้ใช้งานได้ง่าย ที่เหมาะกับทุก Gens จะทํายังไงให้เขารู้สึกว่ามันใกล้กับเขามากที่สุด”
วิทยากรดร.จอมขวัญ มั่นแน่ นักวิจัยMTEC“เทคโนโลยีในสมัยก่อน ถ้าอยากล้ําต้องแพง แต่ในปัจจุบันเทคโนโลยีไม่จําเป็นต้องแพง แต่ต้องมีความรู้เป็นพื้นฐาน สําหรับผู้ประกอบการถ้าอยากจะนําเอาเทคโนโลยีใหม่ๆมาใช้ในการผลิต จะต้องรู้ว่าจะใช้ประโยชน์อะไรจากมันได้บ้าง อะไรคือจุดสําคัญที่คิดว่าน่าจะคุ้มค่ากับการลงทุน ”
วิทยากรดร.ศราวุธ เลิศพลังสันติ หัวหน้าทีมวิจัยและออกแบบแก้ปัญหาอุตสาหกรรมMTEC“เทคโนโลยีมันมีช่องว่าง มีข้อจํากัดเรื่องการเข้าถึงอะไรที่แปลกใหม่ ซึ่งในเชิงของผลิตภัณฑ์ ถ้าเป็นสําหรับผู้สูงอายุมันจะต้องมีความเฉพาะเขาถึงจะกล้าใช้ เป็นอีก 1 โจทย์ที่ทางทีมวิจัยเรากําลังออกแบบอะไรบางอย่างให้เหมาะกับผู้สูงอายุที่สุด เพื่อที่จะดึง Gens ต่างๆ ให้เข้าถึงกันมากที่สุด”